阿婆多罗

《阿婆多罗》（英语：Avatar）是2009年上映个一部美国科幻史诗式电影，由卡梅隆编剧並导演。电影背景设定于2154年，人类来拉南门二恒星系里茂盛个潘多拉星球上开采珍稀矿产难得素， 采矿殖民地扩张威胁到当地部落纳维人个生存，从而引发一场发现自我个动作冒险之旅。片名Avatar（源自梵语“化身”，照梵汉对音译作“阿婆多罗”）指经过基因改造而好让部分人类控制个纳维人个身体，人类用渠拉来搭潘多拉星球原住民交流。影片设计著潘多拉星球详细地貌、生物乃至高头个通用语言纳维语。